Doar 15% din candidații la admiterea în magistratură au trecut examenul psihologic. CSM: „Sunt etaloane specifice”
Mai puțin de 16% dintre cei 234 de candidați care s-au prezentat la examenul psihologic pentru admiterea în magistratură au fost declarați admiși, oficialii Consiliului Superior al Magistraturii (CSM) anunțând, marți, că 92,39 % dintre candidații respinși nu au obținut media minimă necesară la componenta cognitivă, informează News.ro. Examenul scris a urmărit evaluarea concretă a profilului de magistrat, și anume compatibilitatea dintre profilul candidatului și criteriile psihologice necesare pentru exercitarea funcției de judecător și procuror.